Шемал вина 1797-чу шарахь. Нохчийчоьнан а, Дег1астанан а имам хоржучу хенахь 37 шо кхаьчна, г1еметта х1оьттина къонах вара иза. Ша жима волуш дуьйна т1ахъаьлла, хьекъал долуш а хиларца г1араваьлла а вара. Цкъа хьалха хинволчу имама Г1имрахь болчу 1елама наха шена дала таро ерг дерриге а схьаийцира цаьргара. Шолг1а делахь, ша 1амийначу 1илманех буьззина пайда а ийцира цо. Боккха т1е1аткъам бира нийсо а, маршо а ломахь ларьян луучу нахана т1е. Х1инццалц кхузахь лелийна йолу тайпа-тукхумашна юкъара гамонаш д1аехира цо. Стаг цуьнан хьекъале а, доьналле а хьаьжжина шена улло а озавора.